**Si trandafirul moare**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Si trandafirul moare

(În memoria unei Fetițe trecută în lumea îngerilor )

Străbat aceleași gânduri, la pas, ca înainte

cu tălpi însângerate las urme pe cărare,

n-am cunoscut căderea dar îmi aduc aminte

că-n cea din urmă clipa si trandafirul moare.

Se reîntoarce iarăși în locul de osândă

si-aruncă-n depărtare o ultimă privire,

o ultimă strigare din inima flămândă

si ultimele lacrimi la ceas de despărțire.

Iar trupul ei subțire si măcinat de vreme

sub lovitura morții, se-apleacă la pământ,

si luna de pe ceruri, înmărmurită, geme

privind plecarea florii, din viață spre mormânt.

Rămâne amintirea cu urme pe cărare

si lacrimile care mereu o pomenesc,

rămâne o Tristețe, când trandafirul moare

când ne sopteste-n grabă: " adio, vă iubesc."

M Horlaci. 26/04/16